CELEX: 32007R0146
Language: mt
Date: 2007-02-15
Title: Regolament tal-Kummissjoni (KE) Nru 146/2007 tal- 15 ta' Frar 2007 li jemenda r-Regolament tal-Kummissjoni (KEE) Nru 3440/84 fir-rigward tal-kundizzjonijiet għal ċerti xbieki tat-tkarkir għal bastimenti li jħaddmu sistemi ta' ppumpjar abbord

5.12.2008         MT             Il-Ġurnal Uffiċjali ta’ l-Unjoni Ewropea                          843

32007R0146

16.2.2007                     IL-ĠURNAL UFFIĊJALI TA’ L-UNJONI EWROPEA                           L 46/9

                 REGOLAMENT TAL-KUMMISSJONI (KE) Nru 146/2007

                                        tal-15 ta' Frar 2007

       li jemenda r-Regolament tal-Kummissjoni (KEE) Nru 3440/84 fir-rigward tal-
      kundizzjonijiet għal ċerti xbieki tat-tkarkir għal bastimenti li jħaddmu sistemi ta’
                                       ppumpjar abbord

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 850/98 tat-30 ta' Marzu 1998 dwar il-
konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’
organiżmi tal-baħar1, u b'mod partikolari l-Artikolu 48 tiegħu,

Billi:

(1)      Ir-Regolament tal-Kummissjoni (KEE) Nru 3440/842, kif emendat l-aħħar bir-
         Regolament (KEE) Nru 2122/893, jistabbilixxi regoli ddettaljati dwar it-twaħħil ta'
         mekkaniżmu ma' gangmi, xbieki Daniżi u xbieki simili.

(2)      Sabiex tiġi żgurata s-sikurezza tal-ekwipaġġi, fl-2007 għandhom jiġu implimentati
         miżuri supplimentari, li ma jaffettwawx is-selettività, fuq il-kundizzjonjiet tekniċi fir-
         rigward ta' bastimenti li jħaddmu sistemi ta' ppumpjar abbord.

(3)      Għaldaqstant, ir-Regolament (KEE) Nru 3440/84 għandu jiġi emendat skont dan.

(4)      Il-miżuri pprovduti f'dan ir-Regolament huma skont l-opinjoni tal-Kumitat għas-Sajd u
         l-Akkwakultura,

1
         ĠU L 125, 27.4.1998, p. 1. Ir-Regolament kif emendat l-aħħar bir-Regolament (KE) Nru 2166/2005
         (ĠU L 345, 28.12.2005, p. 5).
2
         ĠU L 318, 7.12.1984, p. 23.
3
         ĠU L 203, 15.7.1989, p. 21.
 ---pagebreak--- 844             MT            Il-Ġurnal Uffiċjali ta’ l-Unjoni Ewropea             5.12.2008

ADOTTAT DAN IR-REGOLAMENT:

                                           Artikolu 1

Fl-Artikolu 8 tar-Regolament tal-Kummissjoni (KEE) Nru 3440/84 għandu jiżdied il-
paragrafu 4 li ġej:

        '4.    B'deroga mid-dispożizzjonijiet stabbiliti fil-paragrafu 2, il-bastimenti li
        jħaddmu sistemi ta' ppumpjar abbord għandhom jitħallew iwaħħlu kalament
        f'distanza ta' mhux iktar minn 10 m. mill-malji ta' wara tal-manka, meta s-sajd isir
        bix-xbieki tat-tkarkir fejn id-daqs tal-malji jkun inqas minn 70 mm.'

                                           Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 15 ta' Frar 2007.

                                              Għall-Kummissjoni
                                              Joe BORG
                                              Membru tal-Kummissjoni